Apstiprināts  
Daugavpils pilsētas domes iepirkuma komisijas  
2016.gada 11.augusta sēdē, prot.Nr.2

Iepirkums Publisko iepirkumu likuma 82.pantā noteiktajā kārtībā

**“Daugavpils pilsētas administratīvajā teritorijā esošā vietējā ģeodēziskā**

**tīkla apzināšana, izvērtēšana un pārskata sagatavošana”**

identifikācijas numurs DPD 2016/137

**Atbilde uz pretendenta jautājumu Nr.1**

Daugavpils pilsētas domes iepirkuma komisija 2016.gada 12.augusta sēdē (prot.Nr.2) ir izskatījusi pretendentu uzdoto jautājumu un sniedz šādu atbildi:

**Jautājums:** Iepirkuma Tehniskajā specifikācijā noteikts, ka jāveic kontrolmērījumi, kuri jāiesniedz Valsts aģentūra “Latvijas Ģeotelpiskās informācijas aģentūra” (turpmāk – LĢIA). Pēc Ministru kabineta 2012. gada 24. jūlija noteikumi Nr. 497 “Vietējā ģeodēziskā tīkla noteikumi” punkts Nr. 13 nosaka, ja ģeodēzisko punkti atbilst šo pašu noteikumu 4. punkta prasībām, kas nosaka, ka piesaiste valsts ģeodēziskam tīklam jābūt ar 3-6 cm precizitāti, tad ir jāiesniedz LĢIA vietējā tīkla apsekošanas pārskats, kam pievienoti ģeodēzisko punktu precizitāti apstiprinoši ģeodēzisko darbu pārskati, pēc kā LĢIA sniedz atzinumu par ģeodēzisko darbu pārskatos noteiktās ģeodēzisko datu precizitātes atbilstību Ministra kabineta noteikumiem Nr. 497. Ņemot vērā, ka nav sniegta informācija par vietējā ģeodēziskā tīkla mērījumiem, pieņemam, ka Vietējais ģeodēziskais tīkls neatbilst Ministru kabineta 2012. gada 24. jūlija noteikumi Nr. 497 “Vietējā ģeodēziskā tīkla noteikumi” punktam Nr. 4, tad Apsekošanas pārskata iesniegšana LĢIA ir bezjēdzīga, jo Ministru kabineta 2012. gada 24. jūlija noteikumi Nr. 497 “Vietējā ģeodēziskā tīkla noteikumi” punktā Nr. 5 nosaka, ka LĢIA sniedz metodiskos norādījumus, jo LĢIA pozitīva atzinuma saņemšanai iesniedz pilnveidošanas aprakstu, kas nav šī iepirkuma uzdevums. Lūdzam precizēt Tehniskās specifikācijas 10. punktu

**Atbilde uz jautājumu:** *Iepirkuma “Daugavpils pilsētas administratīvajā teritorijā esošā vietējā ģeodēziskā tīkla apzināšana, izvērtēšana un pārskata sagatavošana” nolikuma 2.pielikuma 5.punkts nosaka pretendentam „vietējā ģeodēziskā tīkla (turpmāk – VĢT) izvērtēšanas ietvaros novērtēt ģeodēzisko punktu atbilstību MK noteikumu Nr.497 „Vietējā ģeodēziskā tīkla noteikumi” 4.punktā minētajām prasībām un izvērtēt VĢT pilnveidošanas iespējas un risinājumus un to nepieciešamību, nodrošinot nepieciešamo datu saskaņu un precizitāti turpmākajos mērniecības darbos.* ***Ja nepieciešams****, veic ģeodēziskos kontrolmērījumus, izmantojot atbilstošus ģeodēziskos instrumentus un uzmērīšanas metodes.*

*Gadījumā, ja Pretendents, veicot VĢT izvērtēšanu, secina, ka tīkls neatbilst MK noteikumu izvirzītajām precizitātes prasībām, tad papildu kontrolmērījumu veikšana un pārskata iesniegšana Valsts aģentūrā „Latvijas Ģeotelpiskās informācijas aģentūra” nav nepieciešama. Pretendents ir tiesīgs minētos apstākļus atrunāt tehniskajā piedāvājumā, kas būs līguma neatņemama sastāvdaļa. Grozījumu izdarīšana Publisko iepirkumu likuma 8.2 panta kārtībā organizētajos iepirkumos nav iespējama.*

Iepirkumu komisijas priekšsēdētāja J.Kornutjaka